ddrg/super_eurlex huggingface dataset:
Rådets afgørelse

af 9. december 2002

om indgåelsen af aftalen i form af brevveksling om midlertidig anvendelse af protokollen om de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Angola om fiskeri ud for Angola, for perioden fra 3. august 2002 til 2. august 2004

(2002/1008/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) I henhold til aftalen mellem Det Europæiske Økonomiske Fællesskab og Republikken Angola om fiskeri ud for Angola(1) har de to parter ført forhandlinger for at fastsætte de ændringer eller tilføjelser, der skal foretages i denne aftale ved udløbet af gyldighedsperioden for den protokol, der er knyttet til aftalen.

(2) Som resultat af disse forhandlinger blev der den 30. juni 2002 paraferet en ny protokol.

(3) Protokollen giver EF-fiskere fiskerimuligheder i farvandene under Angolas højhedsområde eller jurisdiktion fra den 3. august 2002 til den 2. august 2004.

(4) For at sikre EF-fartøjernes kontinuerligt fiskeri er det af betydning, at den nye protokol godkendes så hurtigt som muligt. Med henblik herpå paraferede de to parter en aftale i form af brevveksling om midlertidig anvendelse af den paraferede protokol fra den 3. august 2002.

(5) Fiskerimulighederne bør fordeles mellem medlemsstaterne på grundlag af den traditionelle fordeling af de fiskerimuligheder, fiskeriaftalen giver -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og Republikken Angola om fiskeri ud for Angola, for perioden fra 3. august 2002 til 2. august 2004 godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

De fiskerimuligheder, der er fastsat i protokollen, fordeles mellem medlemsstaterne på følgende måde:

>TABELPOSITION>

Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen acceptere licensansøgninger fra andre medlemsstater.

Artikel 3

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 9. december 2002.

På Rådets vegne

H. C. Schmidt

Formand

(1) EFT L 341 af 3.12.1987, s. 2.
Kommissionens beslutning

af 25. november 2002

om ændring af beslutning 1999/710/EF for så vidt angår hakket kød og tilberedt kød fra Australien, Litauen og Slovenien

(meddelt under nummer K(2002) 4536)

(EØS-relevant tekst)

(2002/920/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 4, og

ud fra følgende betragtninger:

(1) Ved Kommissionens beslutning 1999/710/EF af 15. oktober 1999 om midlertidige lister over tredjelandsvirksomheder, hvorfra medlemsstaterne tillader import af hakket kød og tilberedt kød(3), blev der opstillet midlertidige lister over tredjelandsvirksomheder, der fremstiller hakket kød og tilberedt kød.

(2) Australien, Litauen og Slovenien har fremsendt lister over virksomheder, der fremstiller hakket kød og tilberedt kød, og som myndighederne bekræfter opfylder EF-bestemmelserne.

(3) Der kan således opstilles midlertidige lister for Australien, Litauen og Slovenien, som disse virksomheder optages på. Kommissionens beslutning 1999/710/EF bør derfor ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilaget til beslutning 1999/710/EF indsættes følgende:

"País: Australia/Land: Australien/Land: Australien/Χώρα: Αυστραλία/Country: Australia/Pays: Australie/Paese: Australia/Land: Australië/País: Austrália/Maa: Australia/Land: Australien

País: Lituania/Land: Litauen/Land: Litauen/Χώρα: Λιθουανία/Country: Lithuania/Pays: Lituanie/Paese: Lituania/Land: Litouwen/País: Lituânia/Maa: Liettua/Land: Litauen

País: Eslovenia/Land: Slovenien/Land: Slowenien/Χώρα: Σλοβενία/Country: Slovenia/Pays: Slovénie/Paese: Slovenia/Land: Slovenië/País: Eslovénia/Maa: Slovenia/Land: Slovenien"

Artikel 2

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. november 2002.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 281 af 4.11.1999, s. 82.
Kommissionens beslutning

af 13. december 2002

om listen over virksomheder på Falklandsøerne, der er godkendt til indførsel af fersk kød til EF

(meddelt under nummer K(2002) 4988)

(EØS-relevant tekst)

(2002/987/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 4, stk. 1, og artikel 18, stk. 1, og

ud fra følgende betragtninger:

(1) Virksomheder i tredjelande kan kun godkendes til at udføre fersk kød til EF, hvis de opfylder de generelle og særlige betingelser i direktiv 72/462/EØF.

(2) Sagkyndige fra EF har under et besøg på Falklandsøerne konstateret, at dyresundhedssituationen her er lige så god som i medlemsstaterne, især hvad angår sygdomme, der kan overføres via kød, og at kontrollen med produktionen af fersk kød gennemføres tilfredsstillende.

(3) I henhold til artikel 4, stk. 3, i direktiv 72/462/EØF har Falklandsøerne fremsendt oplysninger om den virksomhed, der bør godkendes til at udføre fersk kød til EF.

(4) Et EF-kontrolbesøg har vist, at virksomhedens hygiejnenormer er tilfredsstillende, og den kan derfor optages på den første liste over virksomheder, som udarbejdes i henhold til artikel 4, stk. 1, i direktiv 72/462/EØF, og hvorfra indførsel af fersk kød kan tillades. Indførsel af fersk kød fra virksomheden på listen i bilaget er fortsat undergivet de allerede fastsatte betingelser, de almindelige betingelser i traktaten og navnlig de øvrige EF-veterinærforskrifter for sundhedsbeskyttelse.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. Den i bilaget anførte virksomhed på Falklandsøerne godkendes til udførsel af fersk kød til EF.

2. Indførsel fra denne virksomhed er fortsat undergivet EF-veterinærbestemmelserne, især bestemmelserne om sundhedsbeskyttelse.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. december 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

BILAG

Land: Falklandsøerne

>TABELPOSITION>
Kommissionens beslutning

af 11. februar 2002

om ændring af direktiv 92/34/EØF for at forlænge fravigelsen af betingelserne for import af frugtplanteformeringsmateriale og frugtplanter bestemt til frugtproduktion fra tredjelande

(meddelt under nummer K(2002) 428)

(EØS-relevant tekst)

(2002/112/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion(1), senest ændret ved Kommissionens beslutning 1999/30/EF(2), særlig artikel 16, stk. 2, andet afsnit, og

ud fra følgende betragtninger:

(1) Kommissionen skal ifølge artikel 16, stk. 1, i direktiv 92/34/EØF træffe afgørelse om, hvorvidt frugtplanteformeringsmateriale og frugtplanter, der er produceret i et tredjeland og frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordning, mærkning og lukning, kan ligestilles med frugtplanteformeringsmateriale og frugtplanter, der er produceret i EU og opfylder kravene og betingelserne i nævnte direktiv.

(2) Der foreligger endnu ikke tilstrækkelige oplysninger om de gældende betingelser i tredjelande til, at Kommissionen for øjeblikket kan træffe afgørelse vedrørende noget tredjeland.

(3) For ikke at ødelægge handelsmønstrene bør det fortsat være tilladt for medlemsstaterne ved import fra tredjelande af frugtplanteformeringsmateriale og frugtplanter at anvende betingelser, der svarer til dem, der gælder for tilsvarende EF-produkter, jf. artikel 16, stk. 2, i direktiv 92/34/EØF.

(4) Anvendelsesperioden for fravigelsen i henhold til artikel 16, stk. 2, første afsnit, i direktiv 92/34/EØF, som blev forlænget til den 31. december 2001 ved beslutning 1999/30/EF, bør derfor forlænges yderligere.

(5) De i denne beslutning fastsatte foranstaltninger er i overensstemmelse med udtalelse fra Det Stående Udvalg for Formeringsmateriale og Planter af Frugtslægter og -arter -

VEDTAGET FØLGENDE BESLUTNING:

Artikel 1

I artikel 16, stk. 2, første afsnit, i direktiv 92/34/EØF ændres "31. december 2001" til "31. december 2004".

Artikel 2

Denne beslutning er rettet til medlemsstaterne.

Udfærdiget i Bruxelles, den 11. februar 2002.

På Kommissionens vegne

David Byrne

Medlem af Kommissionen

(1) EFT L 157 af 10.6.1992, s. 10.

(2) EFT L 8 af 14.1.1999, s. 30.
Kommissionens beslutning

af 20. juni 2002

om ændring af beslutning 95/538/EF om særlige betingelser for import af fiskerivarer og akvakulturprodukter med oprindelse i Japan

(meddelt under nummer K(2002) 2205)

(EØS-relevant tekst)

(2002/471/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved Rådets direktiv 97/79/EF(2), særlig artikel 11, stk. 5, og

ud fra følgende betragtninger:

(1) Modellen for sundhedscertifikatet for fiskerivarer og akvakulturprodukter med oprindelse i Japan bestemt til udførsel til Det Europæiske Fællesskab er fastsat i bilag A til Kommissionens beslutning 95/538/EF af 6. december 1995 om særlige betingelser for import af fiskerivarer og akvakulturprodukter med oprindelse i Japan(3), senest ændret ved beslutning 2001/253/EF(4).

(2) Ifølge Kommissionens beslutning 2002/470/EF af 20. juni 2002 om særlige betingelser for import af toskallede bløddyr, pighuder, sækdyr og havsnegle med oprindelse i Japan(5) kan der indføres frosne og forarbejdede toskallede bløddyr, pighuder, sækdyr og havsnegle med oprindelse i Japan. Det er derfor nødvendigt at ændre sundhedscertifikatet i beslutning 95/538/EF for deri at indføje de relevante oplysninger om kravene til toskallede bløddyr.

(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I Kommissionens beslutning 95/538/EF foretages følgende ændring:

Bilag A affattes som angivet i bilaget til nærværende forordning.

Artikel 2

Denne beslutning anvendes fra den 24. juni 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 20. juni 2002.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 304 af 16.12.1995, s. 52.

(4) EFT L 91 af 31.3.2001, s. 81.

(5) Se side 19 i denne Tidende.

BILAG

"BILAG A

>PIC FILE= "L_2002163DA.002203.TIF">

>PIC FILE= "L_2002163DA.002301.TIF">"
Kommissionens beslutning

af 14. oktober 2002

om ændring af beslutning 97/467/EF for så vidt angår kød af opdrættet vildt fra Grønland

(meddelt under nummer K(2002) 3751)

(EØS-relevant tekst)

(2002/797/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 1, og

ud fra følgende betragtninger:

(1) Der opstilles midlertidige lister over virksomheder, der producerer kaninkød og kød af opdrættet vildt ved Kommissionens beslutning 97/467/EF af 7. juli 1997 om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt(3), senest ændret ved beslutning 2002/614/EF(4).

(2) Grønland har sendt en liste over virksomheder, der producerer kød af opdrættet vildt, og som myndighederne har godkendt som værende i overensstemmelse med EF-reglerne.

(3) Der kan derfor udarbejdes en midlertidig liste over grønlandske virksomheder, der producerer kød af opdrættet vildt.

(4) Beslutning 97/467/EF bør ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Teksten i bilaget til nærværende beslutning indsættes i bilag I til beslutning 97/467/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 2002.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 199 af 26.7.1997, s. 57.

(4) EFT L 196 af 25.7.2002, s. 58.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

País: Groenlandia/Land: Grønland/Land: Grönland/Κράτος: Γροιλανδία/Country: Greenland/Pays: Groenland/Paese: Groenlandia/Land: Groenland/País: Gronelândia/Maa: Grönlanti/Land: Grönland

>TABELPOSITION>

SH: Matadero/slagteri/Schlachthof/σφαγείο/slaughterhouse/abattoir/macello/slachthuis/Matadouro/teurastamo/Slakteri

CS: Almacén frigorífico/køle-/frysehus/Kühllager/ψυκτικός χώρος αποθήκευσης/cold store/entreposage/deposito frigorifero/koelhuis/Armazém frigorífico/kylmävarasto/Kyl- eller fryshus

CP: Sala de despiece/opskæringsvirksomheder/Zerlegungsbetrieb/εργαστήριο τεμαχισμού/cutting plant/découpe/sala di sezionamento/uitsnijderij/Sala de corte/leikkaamo/Styckningsanläggning

b: Biungulados/klovbærende dyr/Paarhufer/δίχηλα/biungulates/biongulés/biungulati/tweehoevigen/Biungulados/sorkkaeläimet/Klövdjur
Kommissionens beslutning

af 30. januar 2002

om ændring af beslutning 97/569/EF om midlertidige lister over tredjelandsvirksomheder, hvorfra medlemsstaterne tillader indførsel af kødprodukter, med henblik på indsættelse af en malaysisk virksomhed

(meddelt under nummer K(2002) 328)

(EØS-relevant tekst)

(2002/74/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EØF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 4, og

ud fra følgende betragtninger:

(1) Der er opstillet midlertidige lister over tredjelandsvirksomheder, hvorfra medlemsstaterne tillader indførsel af kødprodukter, ved Kommissionens beslutning 97/569/EF(3), senest ændret ved beslutning 2000/555/EF(4).

(2) Kommissionen har fra Malaysia modtaget nærmere oplysninger om en fjerkrækødvirksomhed med garantier for, at den fuldt ud opfylder de relevante EF-sundhedskrav, og at dens eksport til EF vil blive suspenderet, hvis den ikke længere opfylder kravene.

(3) Der kan således udarbejdes en midlertidig liste for Malaysia over virksomheder, der producerer fjerkrækødprodukter, og der bør derfor foretages ændring i beslutning 97/569/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Teksten i bilaget til nærværende beslutning indsættes i bilaget til beslutning 97/569/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. januar 2002.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 234 af 26.8.1997, s. 16.

(4) EFT L 235 af 19.9.2000, s. 25.

BILAG

Malaysia

>TABELPOSITION>
Kommissionens beslutning

af 25. november 2002

om ændring af beslutning 1999/120/EF om midlertidige lister over tredjelandsvirksomheder, hvorfra medlemsstaterne tillader indførsel af dyretarme, for så vidt angår Oman

(meddelt under nummer K(2002) 4538)

(EØS-relevant tekst)

(2002/925/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 2001/4/EF(2), særlig artikel 2, stk. 4, og

ud fra følgende betragtninger:

(1) Ved Kommissionens beslutning 1999/120/EF(3), senest ændret ved beslutning 2002/483/EF(4), blev der opstillet midlertidige lister over tredjelandsvirksomheder, der fremstiller dyretarme.

(2) Oman har meddelt navnet på en virksomhed, der fremstiller dyretarme, og som myndighederne bekræfter opfylder EF-bestemmelserne.

(3) Der kan således opstilles en midlertidig liste for Oman. Kommissionens beslutning 1999/120/EF bør derfor ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilaget til beslutning 1999/120/EF indsættes følgende for Oman:

"País: OMÁN/Land: OMAN/Land: OMAN/Χώρα: ΟΜΑΝ/Country: OMAN/Pays: OMAN/Paese: OMAN/Land: OMAN/País: OMÃ/Maa: OMAN/Land: OMAN"

Artikel 2

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 25. november 2002.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 36 af 10.2.1999, s. 21.

(4) EFT L 166 af 25.6.2002, s. 25.

(5) Undtagen tarme, fra duodenum til rektum, fra kvæg af enhver alder eller produkter fremstillet heraf, jf. forordning (EF) nr. 999/2001 af 22. maj 2001. Dette gælder dog ikke for sådanne produkter fra dyr, der er født, til stadighed holdt og slagtet i Argentina, Australien, Brasilien, Chile, Costa Rica, New Zealand, Nicaragua, Panama, Paraguay og Uruguay.
Kommissionens beslutning

af 10. september 2002

om ændring af beslutning 98/676/EF for så vidt angår fluazolat

(meddelt under nummer K(2002) 3324)

(EØS-relevant tekst)

(2002/748/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2002/37/EF(2), særlig artikel 6, stk. 3, og

ud fra følgende betragtninger:

(1) I henhold til artikel 6, stk. 2, i direktiv 91/414/EØF modtog Det Forenede Kongerige den 29. september 1997 en ansøgning fra Twinagro Ltd om optagelse af det aktive stof fluazolat i bilag I til direktiv 91/414/EØF.

(2) Ved Kommissionens beslutning 98/676/EF(3) blev det bekræftet, at dossieret ved en første vurdering var "komplet", idet det principielt kunne anses for at opfylde data- og informationskravene i bilag II og III til direktiv 91/414/EØF.

(3) Medlemsstaterne fik derved mulighed for midlertidigt at godkende plantebeskyttelsesmidler, der indeholder fluazolat, i overensstemmelse med artikel 8, stk. 1, i direktiv 91/414/EØF. Ingen medlemsstat har udnyttet denne mulighed.

(4) Det Forenede Kongerige, som er rapporterende medlemsstat, har over for Kommissionen anført, at en grundig behandling af dossieret har afsløret, at flere supplerende data stadig er påkrævet i henhold til bilag II og III til direktiv 91/414/EØF, hovedsagelig for det aktive stof og dets nedbrydningsprodukters skæbne i miljøet. Dossieret kan derfor ikke længere betragtes som komplet.

(5) Ansøgeren har meddelt Det Forenede Kongerige og Kommissionen, at den ikke længere vil støtte den igangværende behandling og ikke vil indsende yderligere data for det aktive stof eller dets nedbrydningsprodukter. Som følge heraf står det fast, at dossieret ikke vil blive afsluttet, og at det således vil være umuligt for Det Forenede Kongerige at udarbejde en vurderingsrapport om fluazolat og distribuere den til Kommissionen og de øvrige medlemsstater. Der bør derfor ikke længere være mulighed for midlertidigt at godkende fluazolat.

(6) En frist for bortskaffelse, opbevaring, afsætning eller anvendelse af bestående lagre af plantebeskyttelsesmidler, der indeholder fluazolat, er ikke nødvendig, da ingen medlemsstater har godkendt dette aktive stof midlertidigt.

(7) Beslutning 98/676/EF bør derfor ændres i overensstemmelse hermed.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Artikel 1, nr. 4, i beslutning 98/676/EF udgår.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. september 2002.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 117 af 4.5.2002, s. 10.

(3) EFT L 317 af 26.11.1998, s. 47.